Document ID: 32008D0639

KOMISIJAS LĒMUMS
(2008. gada 30. jūlijs),
ar ko groza Lēmumu 2002/994/EK par atsevišķiem aizsardzības pasākumiem attiecībā pret dzīvnieku izcelsmes produktiem, kas importēti no Ķīnas
(izziņots ar dokumenta numuru K(2008) 3882)
(Dokuments attiecas uz EEZ)
(2008/639/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
tā kā:
(1)
Komisijas 2002. gada 20. decembra Lēmumu 2002/994/EK par atsevišķiem aizsardzības pasākumiem attiecībā pret dzīvnieku izcelsmes produktiem, kas importēti no Ķīnas (2), piemēro attiecībā uz visiem dzīvnieku izcelsmes produktiem, ko importē no Ķīnas un kas paredzēti lietošanai pārtikā vai dzīvnieku barībā.
(2)
Saskaņā ar minētā lēmuma 2. pantu dalībvalstīm jāatļauj ievest minētā lēmuma pielikuma II daļā uzskaitītos produktus, kuriem pievienota Ķīnas kompetentās iestādes deklarācija, kurā paziņots, ka katram sūtījumam pirms nosūtīšanas ir veikts ķīmiskais tests, lai nodrošinātu, ka attiecīgie produkti neapdraud cilvēku veselību. Minētais tests jāveic, jo īpaši lai atklātu hloramfenikola, kā arī nitrofurāna un tā metabolītu klātbūtni.
(3)
Ķīnas kompetentā iestāde ir iesniegusi atliekvielu uzraudzības plānu mājputnu gaļai, ko paredzēts eksportēt uz Kopienu. Minēto plānu apstiprināja ar Komisijas 2004. gada 29. aprīļa Lēmumu 2004/432/EK par trešo valstu iesniegto atliekvielu uzraudzības plānu apstiprināšanu saskaņā ar Padomes Direktīvu 96/23/EK (3).
(4)
Turklāt Komisija nesen uz vietas pārbaudīja uzraudzības pasākumus, kas piemēroti veterināro zāļu atliekvielu kontrolei mājputnu gaļā, un pārbaudes rezultāti bija pozitīvi.
(5)
Ar Komisijas Lēmumu 2007/777/EK (4) Shandong provincei Ķīnā atļauts importēt ES termiski apstrādātus mājputnu gaļas produktus.
(6)
Tāpēc mājputnu gaļas produkti jāiekļauj Lēmuma 2002/994/EK pielikuma II daļā minētajā produktu sarakstā un minētais lēmums attiecīgi jāgroza.
(7)
Atļauja Kopienā importēt mājputnu gaļas produktus no Ķīnas neskar citus sanitāros pasākumus, kuri pieņemti, pamatojoties uz dzīvnieku veselības un sabiedrības veselības apsvērumiem.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2002/994/EK pielikuma II daļai pievieno šādu ievilkumu:
“-
mājputnu gaļas produkti”.
2. pants
Šis lēmums ir adresēts dalībvalstīm.
Briselē, 2008. gada 30. jūlijā

Labels: 17
0
3
6
18